**Υπόδειγμα**

**Φακέλου Σύμβασης Μελέτης**

**ΥΠΟΔΕΙΓΜΑ ΦΑΚΕΛΟΥ ΣΥΜΒΑΣΗΣ ΜΕΛΕΤΗΣ**

**(ΑΡΘΡΟ 44 Ν. 4412/2016)**

1. **ΥΠΟΦΑΚΕΛΟΣ Α (ΠΡΙΝ ΑΠΟ ΤΗΝ ΗΜΕΡΟΜΗΝΙΑ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ)**
* Τεκμηρίωση της σκοπιμότητας υλοποίησης του αντικειμένου της μελέτης
* Τεύχος Τεχνικών Δεδομένων του υπό μελέτη έργου. Το περιεχόμενο του τεύχους αποτελείται κυρίως από την τεχνική περιγραφή του αντικειμένου της σύμβασης με τα κύρια λειτουργικά χαρακτηριστικά του έργου, αναφορά στα διαθέσιμα στοιχεία και προηγούμενες μελέτες που σχετίζονται με την υπό ανάθεση μελέτη, αναφορά στις τοπικές συνθήκες και τις ιδιαιτερότητες του έργου και της ευρύτερης περιοχής, και ιδίως στις υφιστάμενες περιβαλλοντικές, αρχαιολογικές και άλλες δεσμεύσεις ως προς το σχεδιασμό του έργου, τις διαθέσιμες υποστηρικτικές μελέτες (γεωλογικές, γεωτεχνικές κ.λπ.) που απαιτούνται για την προώθηση της μελέτης και ποσοτικά στοιχεία φυσικού αντικειμένου της σύμβασης, που κατά την εκτίμηση του κυρίου του έργου απαιτούνται για την υλοποίηση του έργου και χρησιμοποιούνται για τον υπολογισμό των προεκτιμώμενων αμοιβών
* Πρόγραμμα εκπόνησης των απαιτούμενων μελετών για την ολοκλήρωση του αντικειμένου της σύμβασης και το προτεινόμενο χρονοδιάγραμμα
* Προεκτίμηση αμοιβής της σύμβασης μελέτης και την τεκμηρίωσή της, που περιλαμβάνει τις προβλέψιμες προεκτιμώμενες αμοιβές των επί μέρους μελετών και τεχνικών υπηρεσιών που απαρτίζουν τη σύμβαση συμπεριλαμβανόμενης πρόβλεψης 15 % για απρόβλεπτες δαπάνες,
* Έντυπο συμπλήρωσης οικονομικής προσφοράς,
* Εξασφάλιση χρηματοδότησης της σύμβασης,
* Απόφαση ανάθεσης με συνοπτικό διαγωνισμό (από το αρμόδιο όργανο π.χ. Οικονομική Επιτροπή)
* Διακήρυξη/συνοπτική διακήρυξη,
* Συγγραφή Υποχρεώσεων, και
* όσα άλλα έγγραφα παρέχει ή στα οποία παραπέμπει η αναθέτουσα αρχή με σκοπό να περιγράψει ή να καθορίσει στοιχεία της σύμβασης ή της διαδικασίας
* Δημοσιοποίηση του διαγωνισμού, Αποστολές των προκηρύξεων και τα Αποδεικτικά των δημοσιεύσεων αυτών, με τις επαναλήψεις τους,
* Αλληλογραφία με τους οικονομικούς φορείς που παρέλαβαν τα έγγραφα της σύμβασης

1. **ΥΠΟΦΑΚΕΛΟΣ Β (ΑΠΟ ΤΗΝ ΗΜΕΡΟΜΗΝΙΑ ΔΙΕΞΑΓΩΓΗΣ ΤΟΥ ΔΙΑΓΩΝΙΣΜΟΥ ΕΩΣ ΤΗΝ ΗΜΕΡΟΜΗΝΙΑ ΥΠΟΓΡΑΦΗΣ ΤΗΣ ΣΥΜΒΑΣΗΣ)**
* Αποφάσεις συγκρότησης των γνωμοδοτικών οργάνων (Επιτροπή Διαγωνισμού ή και ενστάσεων),
* Αλληλογραφία με τους συμμετέχοντες στη διαδικασία σύναψης οικονομικούς φορείς,
* Πρακτικά των γνωμοδοτικών οργάνων,
* Υποβληθείσες ενστάσεις καθώς και τις αποφάσεις επ’ αυτών,
* Απόφαση έγκρισης/κατακύρωσης του αποτελέσματος της διαδικασίας,
* Αποφάσεις και κοινοποιήσεις που προβλέπονται στο στάδιο της ανάθεσης.
* Πράξη του Ελεγκτικού Συνεδρίου περί μη υπάρξεως κωλύματος για την υπογραφή της σύμβασης, όπου απαιτείται,
* Τεκμηρίωση του ελέγχου των δικαιολογητικών,
* Πρόσκληση του αναδόχου για την υπογραφή της σύμβασης,
* Συμφωνητικό (σύμβαση).
1. **ΥΠΟΦΑΚΕΛΟΣ Γ (ΕΚΤΕΛΕΣΗΣ ΤΗΣ ΣΥΜΒΑΣΗΣ)**

(συμπληρώνεται μετά την υπογραφή της σύμβασης και περιέχει Αποφάσεις ορισμού επιβλεπόντων, έγκρισης χρονοδιαγράμματος, έγκρισης των επί μέρους μελετών, έγκρισης των Συγκριτικών Πινάκων, έγκρισης διάθεσης συμπληρωματικών πιστώσεων, έγκρισης παρατάσεων συμβατικών προθεσμιών και χρονοδιαγραμμάτων, Οχλήσεις, αιτήματα αποζημίωσης, ενστάσεις, Αιτήσεις Θεραπείας και αποφάσεις εκδίκασης αυτών, Γνωμοδοτήσεις του αρμόδιου Τεχνικού Συμβουλίου, Αποτελέσματα των ελέγχων των αρμόδιων ελεγκτικών φορέων, Αποφάσεις τροποποιήσεων της σύμβασης και τους σχετικούς ελέγχους νομιμότητας, Πιστοποιήσεις και τις εντολές πληρωμών με τα βασικά στοιχεία πληρωμών ή τα άλλα ανταλλάγματα αν συντρέχει τέτοια περίπτωση, Βεβαίωση περαίωσης εργασιών της σύμβασης, Απόφαση οριστικής παραλαβής της σύμβασης).